Kansallisarkisto/Diplomatarium-Fennicum huggingface dataset:
Date: 1340
Issuing place: Avignon
Country: Ranska
Language: latina
Document type: Paavi ja kuuria, Kirjeet

Benedictus episcopus, seruus seruorum Dej, dilecto filio decano ecclesie Vpsalensis salutem et apostolicam benediccionem. Sua nobis dilectus filius Henricus Har[t]manni, rector parrochialis ecclesie de Saxamæki, peticione monstrauit, quod nonnulli parrochiani ipsius ecclesie Aboensis dyocesis de prouentibus terrarum, vinearum, ortorum, molendinorum, pratorum, possessionum ac aliorum bonorum, que infra limites parrochie ipsius ecclesie obtinent, decimas eidem ecclesie debitas predicto rectori soluere indebite contradicunt, quandam prauam consuetudinem, que corrvptela dicenda est pocius, pretendentes, videlicet quod de talibus nullj adhuc decimas persoluerunt. Cum igitur tanto grauiora sint crimina, quanto infelicem animam detinent diucius alligatam, ac in signum vniuersalis dominij quasi quodam tytulo specialj dominus decimas reseruarit, discrecioni tue per apostolica scripta mandamus, quatenus, si est ita, prefatos parrochianos, vt, consuetudine huiusmodi non obstante, decimas de predictis prefate ecclesie debitas eidem rectorj persoluant integre, vt tenentur monicione premissa, per censuram ecclesiasticam, appellacione remota, preuia racione compellas. Testes autem, qui fuerint nominatj, si se gracia uel odio uel timore subtraxerint, censura similj, appellacione cessante, compellas veritati testimonium perhibere. Datum Auinione xvj kalendas Julij pontificatus nostrj anno sexto.
Date: 1340
Issuing place: Åbo
Country: Suomi
Language: latina
Document type: Piispat, Kirjeet

Hemingus, Dei gracia episcopus Aboensis, honorabili viro ac dilecto in Christo filio, domino Elauuo, canonico ibidem, sinceram in Domino dileccionem cum salute. Mandata celestia efficacius gerimus si nostra cum fratribus onera participamur. Proinde [cum?], diuina disposicione ad curam pastoralis officij ecclesie Aboensis vocati, re(p)perimus numerum canonicorum per predecessores nostros, prout possibile fuerat, competenter instaura(n)tum, nos, volentes diuini nominis cultum ampliare, preposituram vnam, consenciente, ymmo instante, venerabili capitulo nostro, de nouo creauimus in ecclesia nostra Aboensi memorata, tum propter ipsius ecclesie honorem ampliandum, tum propter ecclesiastica ministeria disponenda, tum propter curas et sollicitudines nostras et successorum nostrorum, qui pro tempore fuerint, ut premittitur, releuandas. Prepositus namque, maxime vbi archidiaconus non est, auris episcopi est et esse debet, ut cuncta ad episcopum referat nec contra eius decretum aliquid ordinare presumat, sed eius iussionibus studeat in omnibus obedire. Nos igitur de vestra persona, quam veneranda canicies, sollers prudencia et labores quam plurimj, pro ecclesia sepius consumpti, non mediocriter commendant, noticiam plenam habentes, et laudabilem memoriam pro tempore nostro, postquam ad Finlandiam venimus, memoriter retinentes, vobis prefatam preposituram conferimus per presentes, dantes et assignantes vobis curam et amministracionem in spiritualibus et temporalibus in nomine sancte trinitatis et indiuidue vnitatis. Et quia prebenda, quam sicut canonicus habuistis, non sufficit ad collate vobis predicte dignitatis onera supportanda, prebendam illam et prebendam Nowsiensem, nunc vacantem, insimul vniendo colligacione perpetua combinamus, quam sic vnitam vobis et vestris successoribus deputamus, annectentes eidem ecclesias curatas Resa, Santamala et Lundis cum cappellis earundem, in quibus posuimus perpetuos vicarios, qui curam exercent animarum congruamque percipiant porcionem, prout in eorum litteris patentibus clarius continetur, ceteris omnibus obuencionibus, quocunque nomine censeantur, vobis et vestris successoribus cedentibus jure perpetuo duraturis. Jn cuius ordinacionis et collacionis euidenciam sigillum nostrum et sigillum capituli nostri presentibus sunt appensa. Actum et datum Abo anno mcccxlº, dominica proxima ante natiuitatem beate et gloriose virginis Marie.
Date: 1340
Issuing place: Stockholm
Country: Ruotsi
Language: latina
Document type: Kuninkaalliset, Asiakirjat

Magnus, Dei gracia rex Swecie, Norwegie et Scanie, omnibus presens scriptum cernentibus salutem in Domino sempiternam. Tenore presencium constare volumus euidenter, nos dilecto et fidelj nostro Danieli Niclisson castra nostra Aboo, Tawistahuus et Wiborgh cum terris, prouinciis ac omnibus aliis suis pertinenciis tenenda et regenda nostro nomine per quatuor annos continuos, a festo beati Martinj proximo computandos, commisisse tali condicione, quod tributum nostrum de Finlandia et Alandia, in pellibus variis, prompta pecunia, bytiro et pecoribus ac carpo regio proueniens, nobis integraliter transmittere debeat annuatim; residuum vero in aliis juribus et causis nostris jbidem emergentibus proueniens annis singulis pro dictorum castrorum edificiis ac suis et castrensium jnibi expensis et sumptibus absque alicujus computi reddicione debeat retinere. In cujus rej testimonium sigillum nostrum et sigillum consortis nostre karissime Blanche presentibus sunt appensa. Datum Stokholmis anno Domini millesimo ccc°xl:mo, die natiuitatis beate Marie virginis.
Date: 1340
Language: latina
Document type: Piispat, Asiakirjat

Omnibus presens scriptum cernentibus Hemingus, Dei gracia episcopus Aboensis, salutem in Domino sempiternam. Noueritis, quod in presencia nostra et capituli nostri propter hoc constitutus honorabilis vir, dominus Elauus, prepositus Aboensis, bona sua propria Sexu nominata, infra limites cappelle Ruskæ sita, de nouo ex siluis culta per eum et ex donacione regis ad eum deuoluta, de sua mera liberalitate in suorum remissionem peccatorum contulit fabrice ecclesie kathedralis in Abo iure perpetuo possidenda, cum omni iuris integritate, claris et legalibus limitibus limitata; prouise (ͻ: -so), quod vna marcha denariorum vsualium de censu exinde annuatim diriuando distribuatur singulis annis clericis de choro omnibus, qui intererint vigiliis et misse anniuersarij sui, quod post mortem suam instituit et postulauit fieri singulis annis certa die. Exinde siquidem domino Elauo nobis exstitit supplicatum, quatenus decimas dictorum noualium eidem fabrice donare dignaremur, maxime cum eidem cappello (ͻ: -le) Rusko ex alienacione tantillarum decimarum, cum consensu, ymo instancia pocius defensor[um] ecclesie facta, nullum vel modicum preiudicium generetur. Nos igitur profectum ecclesie nostre kathedralis in hoc casu cum dicto domino Elauo pie complectentes amoris affectu, suis iustis precibus excitati omnes tantum decimas prediales annuatim prouenientes de noualibus antefatis ipsi fabrice kathedralis ecclesie, vt predicitur, Aboensi propter notam eius indigenciam donari curamus perpetuo possidendas, dictam suam donacionem et ordinacionem in premissis et quolibet premissorum perpetuo tempore volentes obseruari ac super ordinacionibus huiusmodi yconomj, qui pro tempore fuerit, conscienciam onerantes. Jn quorum omnium euidenciam sigillum nostrum cum sigillo capituli nostri presentibus sunt appensa. Actum et datum anno Dominj mºcccºxlº, jn festo natiuitatis beate et gloriose virginis Marie.
Date: 1340
Language: latina
Document type: Kirkolliset, yleiset, Kirjeet

Honorabilibus viris et discretis magistro consulum ceterisque consulibus ciuitatis Rewaliensis Ernwastus, curatus in Kirkiuslayth, ac omnes et singuli parochiani ibidem salutem et ad eorum queuis beneplacita ubique beniuolos et paratos. Nouerit vestra discrecio, nos recepisse litteras vestras, in quibus nos honeste monuistis, quod si Johanni Clippiatori, concivi vestro, in aliquo obligaremur, sibi satisfaceremus; sin autem, hoc ipsum uobis intimaremus. Nos vero ad vestras respondemus litteras et protestamur, quod eidem Johanni in nullo penitus obligamur, sed ipse temere et absque nostro scitu unam ymaginem beati Olaui in ecclesia nostra collocauit et in suo recessu eandem repetebat, quam sibi tutores ecclesie negabant et adhunc negant, quousque ecclesie satisfecerit de vna marca denariorum Swecie monete, in qua sibi veraciter obligatur. Ceterum significamus, quod idem Johannes non solum nos verbis contumeliosis dehonestat, verum eciam homines nostros cum bonis eorum, ad vos velifacancium, temere detinet et arestat, cum tamen coram Deo de ipsa ymagine cum eo nunquam convenimus, nec intendimus conuenire; vnde rogamus, quod ipsum ab huiusmodi temeritate compescatis, et, soluta pecunia, in qua ecclesie tenetur, ymaginem suam libere transferat, vbicunque sue placuerit voluntati. In cuius protestacionis euidenciam sigillis discretorum virorum, videlicet Johannis, prefecti castri Aboensis, Beronis, legiferi terre nostre, ac Ragnwaldi, aduocati Nylandie, presens scriptum duximus sigillandum.
Date: 1340
Language: latina
Document type: Kirkolliset, yleiset, Asiakirjat

Publicanda Upsalie in stacionibus: De pace veniencium et redeuncium. De laboricio in diebus festiuis. De predicacione crucis ad Carelos. De puplice penitentibus. De publicacione miraculorum beati Erici. Fiat recommendacio pro domino papa. Statu et omni gradu ecclesie o. s. v.
Date: 1342
Language: latina
Document type: Piispat, Kirjeet

Hemingus, permissione diuina episcopus Aboensis, reuerendo virojn Christo, dilecto domino Sygurdo, canonico Aboensi, dileccionem jn Domino et salutem. Jntelleximus, quod quidam layci, presertim in Alandia, decimas ecclesiis et clericis suis peruersis machinacionibus subtrahere moliuntur. Quidam enim ex eis quasdam porciones decimarum suis nauibus et gubernatoribus earundem, quidam retibus aliquas eciam porciones decimarum de foca statuunt primitus deputandas, et cetera, demum¹ de residuo inpendendam decimam asseuerant. Cum igitur laycis nulla sit de spiritualibus concedendi uel disponendi facultas, et Deus sibi decimas in signum vniuersalis dominij reddi precepit, nosque pati non possumus nec volumus, vt ecclesiarum et clericorum iura presumpcione² qualibet minua[n]tur, mandamus vobis, quatenus omnes et singulos in Alandia, qui racione personarum aut eciam prediorum uel aquarum decimas exhibere tenentur, ad eas cum integritate reddendas ante omnem aliam solucionem sev deputacionem per censuram ecclesiasticam auctoritate nostra specialiter in hac parte vobis commissa compellatis, prouiso, quod illos, qui jam temeritate propria decimas focarum suis constitucionibus, ymo pocius defatuacionibus³, presumpserant retinere, suis eciam retibus uel nauibus deputando, si moniti legittime reddere se graciose recusarint, excommvnicatos esse volumus ipso facto, quos nominatim denunciare publice non tardetis ab omnibus euitandos, postquam legittime, vt premittitur, monitj reddere se graciose noluerint et satisfacere competenter. Jn cuius commissionis euidenciam sigillum nostrum presentibus est appensum. Datum anno Domini mºccc quadragesimo secundo⁴, die corporis Christi.
Date: 1342
Issuing place: Avignon
Country: Ranska
Language: latina
Document type: Paavi ja kuuria, Asiakirjat

Clemens etc. Uniuersis Christi fidelibus presentes litteras inspecturis salutem etc. Ecclesiarum fabricis manum porrigere adiutricem pium apud Deum et meritorium reputantes, frequenter Christi fideles ad impendendum ipsis ecclesiis huius auxilium nostris inuitamus litteris et hortamur; et ut ad id eo forcius animentur, quo magis ex hoc animarum commodum se sperauerint adipisci, nonnunquam pro hiis temporalibus suffragiis spiritualia eis munera, videlicet remissiones et indulgentias, elargimur. Cum itaque, sicut venerabilis frater noster Hemmingus, episcopus Oboensis (!), nobis significare curauit, fabrica ecclesie Aboensis fidelium suffragio indigere noscatur, vniuersitatem vestram rogamus et hortamur in Domino, remissionem uobis peccaminum iniungentes, quatenus, attendentes prouide quod inter holocausta uirtutum illud Deo acceptabile redditur, quod de pinguedine caritatis offertur de bonis, uobis a Deo collatis, eidem fabrice pias elemosinas et grata caritatis subsidia erogetis, ut per subuentionem uestram huiusmodi eadem fabrica iugiter prosperetur. Nos enim de omnipotentis Dei misericordia et beatorum Petri et Pauli, apostolorum eius, auctoritate confici, omnibus uere penitentibus et confessis, qui eidem fabrice manus porrexerint adiutrices, vnum annum et quadraginta dies de iniunctis eis penitenciis misericorditer relaxamus, presentibus post decennium minime valituris; quas mitti per questuarios districtius inhibemus, eas, si secus actum fuerit, carere uiribus decernentes. Datum Auinione viij kalendas decembris nostri anno primo.
Date: 1342
Issuing place: Avignon
Country: Ranska
Language: latina
Document type: Paavi ja kuuria, Asiakirjat

Uniuersis Christi fidelibus presentes litteras inspecturis salutem etc:a Licet is, de cuius munere venit, ut sibi a suis fidelibus digne ac laudabiliter seruiatur, de habundancia pietatis sue, que merita supplicum excedit et uota, bene seruientibus multo maiora retribuat quam ualeant promereri, desiderantes tamen reddere Domino populum acceptabilem bonorum operum sectatorem, fideles Christi ad complacendum ei quasi quibusdam allectiuis muneribus, indulgencijs uidelicet et remissionibus, inuitamus, ut exinde reddantur diuine gracie apciores. Cupientes igitur ut ecclesia Aboensis, ad quam, sicut accepimus, deuocionis causa confluit multitudo fidelium, congruis honoribus frequentetur et quod ipsi fideles ad eam eo libencius confluant, quo magis ibidem dono gracie salutaris conspexerint se refectos, omnibus uere penitentibus et confessis, qui ecclesiam ipsam in natiuitatis, cene, parasceue, pasche Domini ac pentecostes, quatuor principalibus beate Marie virginis, domine nostre, beati Michaelis archangeli, beati Johannis baptiste, sanctorum jnnocencium ac beati Henrici episcopi et martiris, omnium apostolorum et omnium sanctorum festiuitatibus necnon qualibet die infra octo dies easdem festiuitates inmediate sequentes deuote uisitauerint annuatim, de omnipotentis Dei misericordia et beatorum Petri et Pauli, apostolorum eius, auctoritate confisi, vnum annum et vnam quadragenam de iniunctis eis penitencijs singulis uidelicet festiuitatum ipsarum et alijs predictis diebus, quibus ecclesiam ipsam uisitauerint, ut prefertur, misericorditer relaxamus, presentibus post decennium minime ualituris. Datum Auinione viij kalendas decembris anno primo.
Date: 1343
Issuing place: Tallinn
Country: Viro
Language: latina
Document type: Paikallishallinto, Yksityiset, Asiakirjat

Omnibus presentes litteras visuris vel audituris Dan Niclisson, parcium orientalium prefectus, Johannes Gøtæson, aduocatus castri Wiborgh, Johannes Bændiczson, Hartekinus, Nicholaus Magnusson, Marquardus Fleegh, Nicholaus Guttæson salutem in Domino sempiternam. Tenore presencium notum facimus vniuersis, quod nos ex parte domini nostri, jllustris principis domini Magni, regis Swecie, Norwegie et Skanie, et omnium regna sua eadem inhabitancium necnon et omnium amore sui facere uel omittere quicquam volencium et suorum cum honorabilibus viris consiliariis incliti principis domini Waldemari, regis Dacie, militibus et militaribus ac vniuersis suis hominibus in Estonia cum ciuitate Reualiensi et omnibus eam inhabitantibus ac aliis quibuscumque terram dicti domini regis Dacie in Estonia inhabitantibus, cuiuscumque condicionis aut status existant, treugas firme pacis et plene securitatis, tam in mari quam in terra, recepimus et fecimus ab hac die vsque ad proximam dominicam medie xl:me, per nos et singulos premissos sub fide nostra, super hoc prestita, inuiolabiliter conseruandas,* dolo et fraude quibuslibet procul motis; jta videlicet quod infra hinc et proximum festum sancti Martini predicti consiliarii domini regis Dacie in Estonia nuncios ad prefatum dominum nostrum regem Swecie destinare debeant, plenam potestatem ex parte tocius terre domini regis Dacie in Estonia habentes tractandi, causas terminandi aliaque singula faciendi et dimittendi. Ego vero Dan Niclisson prenotatus interim vel in persona propria vel per certum et ydoneum nuncium dominum meum, dominum regem Swecie, visitabo, notificaturus sibi de treugis memoratis; quas si ratas habere noluerit, extunc dictis consiliariis regis Dacie in Estonia, ciuitati Reualiensi et terre ad mensem integrum, antequam eis per aliquod regnorum dicti domini mei regis dampna vel violencia aliquatenus inferantur, hoc intimare debeo cum fide mea et compromiss(i)ariorum meorum predictorum. Jn quorum omnium testimonium sigilla nostra presentibus sunt appensa. Datum et actum Reualie anno Domini m°ccc°xl° tercio, vigilia ascensionis Domini.
Date: 1343
Language: saksa
Document type: Kuninkaalliset, Asiakirjat

Magnus, von Gades gnadenn konigk des rykes Schwedenn vnd Norwegen vnnd des landes Slauen (= tho Schonen), allen den dussenn jegenwertigenn breff werden ansehenn vnnd lesenn jn dem Hernn ewige salicheyt. Merket an alle, dat wy im jar des Hernn dusent dreyhundert vnnd dreyvndeveertich, des frydags negest vor der borth der hilligenn junckfrowen Marien, mit den edlen mennernn Johann von Wydenn, Hynrick Loden vnnd Hynrick Lykes, wapendreger, vnnd Wennemer, rather tho Reuell, von wegenn aller vnnd jtzliker, de in Estlandt wonen, welcker landt thobehorth dem grothenn furstenn vnnd hernn Woldemar, konigh von Schwedenn (= Dennemark), vnsem allerleuestenn blothgewanthenn, ok der jennen, welck in der stadt Reuell wonen, als warhafftigenn vnd volmechtigen bodenn tho vns gesandt, hebben versönett vnnd vordregen in der wyse, de hir nha volgett: als thom erstenn, dat alle twist vnd thwidracht, zanck vnd vindtschop thuschenn vns vnd vnsern ryke von Sweden, vnse volck vnd alle vnse gonners, ridders vnnd gudemans, thwschen der stadt vnnd jnwoner des gemeltenn landes, allen vnnd itzlichenn vnnd ere gonners, gestillett vnnd neddergelecht vnnd gennzlickenn tho vergetunge gebracht, vnnd nummer vordann tho der gedechtnisse schollenn beropenn werdenn, eyn fast vnnd ware fride hebbenn ordinirt vnnd festigklichenn befestigett tho ewigenn tydenn tho duren; vtherhaluen dat de rechtenn, gesett vnnd fryheydenn vnsers slotes Wyburch in eren volle macht, als von olders gewonliken gewesenn is, fast schollen bliuen. Wen ouer ethliche [erer] edder ethlike von vnsen luden wedder de eyndracht desses fredes wedder de lude des gemeltenn Estlandes ethliche ouerdadt vnnd ouertretinge dede, welck Goth affkere, sodane ouertretinge schollenn dorch vns nha recht vnnd gesettenn manck den edlenn vnsers rykes gentzlich binnen eyn maenth des von der tydt, als sie vns vornunfftlichenn vnnd genochsam vorklaret vnnd tho kennen gegeuen, gedempett vnnd gentzlikenn neddergelecht werden; wan auer ethliche von den ludenn von Estlandt wedder vnse luede in ethlikenn dingenn ouertredenn, datsulue schall geliker wyse binnen eyn maenth von der tydt an dat den rechternn vnnd den bestenn dar ist tho kennen gegeuen, nha gesette vnnd recht manck den edlen in den lande gencklick (= gentzlick) geendigett werdenn vnd gestellett. Wen susz anders geschege, so werdenn wy doen vmb irlange vnsers rechten, dat vns aller nuttest dunkett. Vnder vnsem segell datum etc.
Date: 1344
Language: latina
Document type: Kirkolliset, yleiset, Yksityiset, Asiakirjat

Nouerint vniuersi, quod nos Nicolaus, Vellus dictus, presbiter Aboensis dyocesis, Haquinus Ripsa, Jacobus Ripsa necnon et Gunno, Kumo inhabitans, venerabili in Christo domino Hemingo, diuina permissione episcopo Aboensi, in lxxx marcis denariorum nunc currentis monete recognoscimus teneri et esse veraciter obligatos, committentes obcionem (ͻ: opcio-) domino nostro episcopo predicto*, bona mea patrimonialia Kuffris, in parochia Masko sita, seu bona acquisita per me Nicolaum in Effraboaminne cum suis pertinenciis, uel eciam predictas lxxx marcas, quod istorum magis voluerit acceptare. Datum sub sigillis nostris anno Domini mcccxliiij, feria 6:ta post dominicam carnispriuij].
Date: 1344
Issuing place: Kustö
Country: Suomi
Language: latina
Document type: Piispat, Asiakirjat

Vniuersis presentes litteras inspecturis Hemmingus, permissione diuina episcopus Aboensis, salutem in Domino sempiternam. Tenore presencium protestamur, quod dilecta nobis in Christo mater nostra, Katerina, bone memorie, legauit pro anima sua in extremis quinque oras terre cum domibus et ceteris pertinenciis in villa, que dicitur Aghursta, parrrochie Jumakyl situatas, fabrice ecclesie Vpsalensis, ex consensu nostro et Hemmingi Olafsson sororisque sue Elene, magis propinquorum necnon et Johannis Pætærsson, generi nostri, mariti Elene memorate. In cuius legacionis et consensus euidenciam firmiorem sigillum nostrum vna cum sigillis predictorum virorum presentibus sunt appensa (!). Datum et actum apud curiam nostram Kustu anno Domini m°ccc°xl° quarto, in profesto beati Marci evangeliste.
Date: 1344
Issuing place: Pargas
Country: Suomi
Language: latina
Document type: Kirkolliset, yleiset, Asiakirjat

Vniuersis presentes litteras inspecturis Wynandus, curatus ecclesie Kymitto, salutem in Domino sempiternam. Noueritis, quod bona mea in Trvlzhuwt, parrochia Thenalum, cum omnibus adiacenciis dimitto et assigno ecclesie Aboensi per presentes perpetuo possidenda. Jn cuius rei euidenciam sigillum venerandj viri dominj Elawj, prepositj Aboensis, vna cum sigillo meo presentibus est appensum. Datum et actum in Pargasa, anno Dominj mºcccºxl quarto, die inuencionis sancte crvcis.
Date: 1344
Issuing place: Ulvsby
Country: Suomi
Language: latina
Document type: Paikallishallinto, Asiakirjat

Omnibus presens scriptum cernentibus Jachobus Magnusson (= Andersson) legifer in Finlandia, salutem in Domino. Tenore presencium tam futuris quam modernis clam (!) protestor, Nicholaum Ingiualzsson anno incarnacionis Domini m°ccc°xliiij°, dominica trinitatis, in presencia et auditu quam multorum fidedignorum Vlpsby existencium, omnia et singula bona sua mobilia et inmobilia cum omnibus et singulis ipsorum adiacenciis, in villa Espelundum sita, cum duobus proloqutoribus et octo fastonibus Bothuido Ragualzsson ipsiusque veris heredibus absque qualibet reclamacione iure perpetuo irreuocabiliter possidenda, rite et legaliter appropriando, integraliter resignasse. Scripta anno et die supra dicto sub sigillo meo in huius rei euidenciam et cautelam firmiorem.
Date: 1344
Issuing place: Laholm
Country: Ruotsi
Language: latina
Document type: Kuninkaalliset, Asiakirjat

Vniversis litteras presentes inspecturis Magnus, Dei gracia rex Swechie, Norwegie et Scanie, jn Domino salutem sempiternam. Nouerint vniuersi, quod nos anno Domini millesimo ccc°xl quarto, jn die assumpcionis beate Marie virginis, constituti Lagaholmis, venerabili jn Christo patri domino Hemmingo, Dei gracia archiepiscopo Vpsalensi, necnon nobilibus viris dominis consiliariis nostris predilectis, scilicet dominis Nicholao Abiornason, Gisloni Elinæson, Laurencio Vlfson et Karolo Neskonungson, militibus, plenam et integram conferimus facultatem ex parte nostra placitandi, componendi, diffiniendi et quomodolibet sonæ faciendi cum honorabilibus viris dominis de Estonia, articulosque singulos et causas jnter nos ex parte vna et ipsos parte ex altera pendentes debito fine terminandi, ratum et gratum habituri, quicquid per eosdem milites nostros supradictos vel aliquem eorum, si simul omnes illi placitacioni interesse non poterint, factum, tractatum fuerit siue diffinitum. In cuius recognicionem sigillum nostrum presentibus est appensum. Datum Laghaholmis anno Domini m°ccc°xl quarto, jn assumpcione beate virginis Marie.
Date: 1344
Issuing place: Åbo
Country: Suomi
Language: latina
Document type: Kirkolliset, yleiset, Asiakirjat

Omnibus presentes litteras inspecturis Henricus Iohannis fabri, Aboensis dyocesis presbiter, jn Domino salutem sempiternam. Tenore presencium nouerint vniuersi, quod intendens anime iure (ͻ: mee) feliciter preuidere necnon et ob meorum parentum salutare remedium possessionem prediorum meorum in insulis (ͻ: -la), dicta Luntha, Vesikoski videlicet, in agris, pratis, siluis, pascuis et piscarijs, mihi iure hereditario proriaque industria succedentibus, fabrice ecclesie Aboensis approprio, confero et assigno post vite mee terminum iure perpetuo integraliter possidendam, tali condicione prehabita, et (ͻ: vt) proujsio ac ordinacio predictorum bonorum omnium quam diu vixero sine contradiccione qualibet cum annuali vsufructus percepcione mihi cedant. Vt autem huiuscemodi appropriacio jn posterum firmior, solidior inuiolabiliter obseruetur, nec a quoquam retractari seu prepediri aut molestari valeat, presentem cedulam sigilli ciuitatis Aboensis necnon et sigilli mei proprij munimine duxi publice roborandam. Actum et scriptum Abo anno Dominj mºcccºxlº quarto, jn vigilia beati Thome apostoli. Jn huius rei euidenciam firmiorem*
Date: 1345
Issuing place: Tenala
Country: Suomi
Language: latina
Document type: Paikallishallinto, Asiakirjat

Nos Bero, legifer Nylandie¹, et Linwidus, habitans in parrochia Tenale², omnibus notum facimus, quod cum apud habitatores terre Nylandie³ et rusticos insularum Finlandie, iuri Helsingonico subiectos, diuersa erat consuetudo in exhibendo mathskot⁴, cum in quibusdam parrochiis xiij marce⁵ butiri, in quibusdam xij vel xj, quibusdam vero nouem⁶ marche butiri pro mathskot⁴ soluebantur, de quo magnum jurgium et scandalum inter sacerdotes⁷, curatos et rusticos extitit generatum, venerabilis in Christo pater, dominus Ragualdus, Dei gracia olim episcopus Aboensis, vniformitatem diligens in hac parte pro scandalo huiusmodi delendo et iurgio sopiendo, ex communi parcium consensu statuit et ordinauit x marcas butiri pro matskut⁴ a singulis rusticis terre Nylandie⁸ et insularum predictarum annuatim perpetuo⁹ exibendum¹⁰ (ͻ: -das). Et nos cum multis aliis de terra Nylandie missis¹¹ presentes fuimus quando dicta ordinacio fuit facta. Jn cujus rei euidenciam sigilla nostra presentibus sunt appensa. Scriptum Tenalie anno Dominj mcccxl quinto¹², dominica Reminiscere.
Date: 1345
Language: latina
Document type: Yksityiset, Asiakirjat

Omnibus presentes litteras inspecturis Mathias, dictus Skælgi, ciuis Aboensis, salutem in Domino sempiternam. Noueritis, me venerabili in Christo patri, domino Hemmingo, diuina miseracione episcopo Aboensi, predia mea sedecim² talentorum in agris, pratum³ vero decem⁴ plaustratorum jn villa, que dicitur Keris, prius tamen exhibita propinquioribus heredibus, secundum leges terre vendidisse et a me meisque heredibus omne jus eadem bona repetendi totaliter abdicasse, tali condicione prehabita, vt, si quid jn predictis agris uel prato defecerit, per me supplebitur; si quid vero ad me pertinens vltra sedecim talentorum agros inuentum fuerit jbidem, cedet totaliter eidem domino Aboensi, qui mihi dabit pro omnibus illis prediis superius memoratis ducentas marchas sweuorum denariorum vsualium vel valorem, prouiso, quod si quid defecerit jn prediis et prato premissis, defalcabitur equiualens de precio consequenter, seu alibi in pratis et prediis per me supplebitur, vt est dictum ad arbitrium discretorum. Jn testimonium igitur premissorum sigillum ciuitatis Aboensis vna [cum] sigillo⁵ meo presentibus est appensum. Data fuit hec littera anno Dominj mºcccºxlº quinto, feria sexta proxima post [festum] Ambrosii⁶. Vendicio vero facta anno proximo precedenti, die beati Petri martiris.
Date: 1345
Issuing place: Åbo
Country: Suomi
Language: latina
Document type: Kirkolliset, yleiset, Asiakirjat

Notum sit omnibus, [quod] ego Paulus Svnonis, presbiter dyocesis Aboensis, ad honorem et laudem nominis Dej et remissionem peccatorum do et assigno coloniam meam in Svthenwaynio, parrochia Wæmu, cum omnibus suis adiacencijs, agris, pratis, siluis, pascuis et piscarijs necnon pecudes et pecora, cum vtensilibus aliis quibuscunque, que colonus ibidem pro suis vsibus et cultura nomine meo vsque ad hec tempora habuerat, fabrice ecclesie cathedralis jn Abo in perpetuum possidenda et alias pro voluntate episcopi et capituli permutanda et secundum eorum voluntatem ordinanda; ac plenum ius, dominium et proprietatem dicte colonie legittima scotacione secundum leges patrie ad ecclesiam memoratam transfero in hiis scriptis. Jn cuius rei euidenciam sigillum reuerendi viri Elawj, prepositi Aboensis, vna cum sigillo meo presentibus est appensum. Datum Abo anno Dominj mº[ccc]xlº quinto, die beati Petri martiris.
Date: 1345
Language: latina
Document type: Hautakivet

ANNO DOMINI MCCCXLV FERIA V ANTE BART[OLOMEI OBIIT] D. ARNOLDVS STOLTEFOT.
Date: 1345
Issuing place: Stockholm
Country: Ruotsi
Language: ruotsi
Document type: Kuninkaalliset, Piispat, Kirjeet

Wy Magnus, met Gudz nad Swergis oc Norgis konung, oc Heming, met sama nad biscop i Abo, helsom ider oss ælskeliga kirkiepresta oc menige almoga, som byggen och boen j Karelen, kærliga met Gud och wora nade. Epter ty at alzwaldoger Gud aff sina milleliga forsyyn haffuer kallad ider til sina helga tro, tha æren j werdskylloge oc plictoge hanum sadana tienst, gønst och wørdning, som alla andra gode cristna mænniskior: fförst at stadeliga standa j the helga tro, som j anamat haffuen, oc ther epter widerkænnes alzmektogan Gud i all ting och besynnerliga i ider tyonde gærdh, til huilka j werdskyldoge æren baade epter Gudz strænga budh, badhe i gambla och nye testament, sa oc epter the helge kirkie bescreffne ræt och mene Sweriges gambla lagh och goda sidhwænia; huilka for:da tyonde gærdh Gud sik sielffuom besynnerliga tilskikkat oc tilegnat haffuer, till eet almænz herredøømps teekn, at han ær en almenningh herre och konung offuer allom tingom. Oc haffuum wy nu begrvnnat oc betractat, at j ey wel kunnen, fore margahanda merkeliga forfall oc saka, vtgøra sadana tyonde som ider bør; thy haffuum wy lagt ider tyonde gærd vpa en motteliga stadga oc sæmia, allaledis som hær epter fölger: fförst, huar bogaman gørj sinom kirkieherre j karp sæædh oc fore sen brødwakka j tridiung rog, vij marker fisk eller j tridiung sædh, eet huit skin eller ij tridiunga sæædh oc j mark smør eller ɉ tridiung; jtem aff huarie røøk, som kallas sudzsi, j tridiung sæædh fore offer; huar gerningxman, som ingte saar, gøre presten om pascha ij tridiunge, om han ensamber ær; æra the tu saman, gøre tha karp fullan; huar hwsman eller bysætisman, then hwss leegt haffuer oc ingte saar, gore presten som andra leghodrengia, thet ære ij tridiunge, oc aff leghoquinna j tridiung. Jtem fore liikstool ij karpa sædh, ffore brvdhawigningh j karp sæædh; ffore inledning epter barn j gangskin. Oc wiliom wy at huar bogaman gøri kirkione j bugaskin eller en tridiung sææd, oc biscopenom ij huithskin aff huario røøk. Thenne forscreffna stadgan oc sæmian wiliom wy, at j obrvthelige halden, oc forbywdom for:de kirkieprestom hær vtøffuer nogot til økia, oc almogan hær vtaff nogot minzska, widh theris xl mark, xx til cronone fatabur, oc xx til biscopens boord vtgiffuande. Kan thet oc sa skee, at biscopen j Abo met sins capitulj raad oc samtykke tekkis at omskipta thenne sæmian oc stadgan i rætte tyondegærd, ta skal thet oss, fornempde Magnus, ingte aamote wara. Till mere wisso latom wy hengia wor secreta nedan fore thetta breff, som scriffuit ær i Stocholm aarum epter Herrens byrd mcccxxx[x?]v, pa warfrva dag natiuitatis.
Date: 1345
Language: latina
Document type: Piispat, Asiakirjat

Vniuersis presentes litteras inspecturis Hemmingus, diuina miseracione episcopus Aboensis, salutem jn Domino sempiternam. Considerauimus, quod cultus diuinus et honor ecclesie Aboensis fuerit non modicum diminutus ex eo, quod episcopi Aboenses, qui pro tempore fuerant, ad ecclesiam accesserant nimis raro, quia prope ecclesiam, vbi diuerterent ad morandum, non erat eis locus; vnde nos ad supplendum hunc defectum villam, dictam Keris, acquisiuimus, partim pecunia, partim permutacione colonie, que erat fabrice ecclesie cathedralis, Makastada dicte, pro co[m]modo et requiecione nostra nostrorumque successorum. Ne igitur ecclesia per alienacionem colonie memorate suis redditibus defraudetur, bona Lewelax dicta, jn parrochia Pemæren, cum omnibus adiacenciis, optenta pro patrimonio nostro titulo permutacionis de Pawals bothum, parrochie Bælingh, dimittimus eidem ecclesie loco colonie sepedicte, quam alienauimus vt superius est expressum.
Date: 1346
Language: latina
Document type: Piispat, Asiakirjat

Vniuersis presentes litteras jnspecturis Hemmingus, permissione diuina episcopus Aboensis, salutem in Domino sempiternam. Tenore presencium protestamur, quod ex consensv capituli nostri coloniam in aquilonari parte ville Patasum, parrochia Saw sitam, ipsi ecclesie Saw contulimus et deputauimus perpetuo possidendam tali condicione, quod federa pacis, inita inter Olla Niclisson suosque consanguineos, generos et heredes quoscunque natos et eciam nascituros, ex vna parte, et Olawm Ingimarsson ex altera, jnuiolabiliter perpetuo perseuerent super homicidio patris et fratris predicti, condam jn curia Hartichini perpetrato; super qua pace et concordia, vt predicitur, duratura litteram suam patentem dabunt, ante omnia sigillis suis propriis, qui ea habuerint, et aliis auctenticis sigillatam. Si vero, quod non credimus, predicta bona sibi retinere seu litteram denegare uel pacis federa violare predicte, quantum in eis est, presumpserint postquam de hoc constiterit euidenter, colonia predicta cedit Olauo Ingimarsson, quamdiu voluerit esse seruitor episcopi Aboensis; alioquin redeat ad mensam episcopalem prout fuerat ab antiquo. Jn cuius consideracionis, collacionis et deputacionis euidenciam sigillum nostrum vna cum sigillo capituli Aboensis presentibus sunt appensa. Acta fuit hec concordia et colonia predicta scotata jn Abo anno Dominj mcccºxlº quinto, jn crastino sancti Henrici, presentibus nobili viro Dan Niclisson, capitaneo Finlandensi, et aliis quam pluribus fidedignis. Sed littera presens data anno proximo subsequente, dominica Quasi modo geniti.
Date: 1346
Issuing place: Tallinn
Country: Viro
Language: latina
Document type: Yksityiset, Asiakirjat

Omnibus presens scriptum cernentibus Anty et Nicke de Borgha salutem in Domino sempiternam. Noueritis nos manu coadunata fidetenus promisisse honorabili viro domino Johanni Albo, aduocato ciuitatis Reualiensis, ad manus honorabilium virorum dominorum consulum ciuitatis eiusdem pro vj marcis denariorum jnfra hinc et instans beati Michahelis (!) festum finaliter persoluendis. Jn cuius rei testimonium sigillum Hinrici, dicti Tetteke, de Borgha presentibus est appensum. Datum Reualie anno Domini m°ccc°xl° sexto, feria sexta ante quartam dominicam post festum pasche.
Date: 1346
Issuing place: Åbo
Country: Suomi
Language: latina
Document type: Yksityiset, Asiakirjat

Vniuersis presentes litteras inspecturis Laurencius, frater domini Ernwasti, bone memorie, condam curati in Kirkeslet, Vichingus ac Olauus, generi eiusdem, salutem in Domino sempiternam. Recognoscimus per presentes, quod post mortem domini Ernwasti predieti, qui ab intestato discessit, de ordinacione bonorum suorum mobilium et immobilium quorumcunque, intuitu ecclesie acquisitorum, facta per venerabilem patrem et dominum, dominum Hemmingum, miseracione diuina episcopum Aboensem, et capitulum ibidem, reddimus totaliter nos contentos, videlicet quod curia dicta Øfræby et, si qua sunt, alia cum omnibus eorundem pertinenciis cedant fabrice ecclesie Aboensis etc.; de singulis aliis eadem ordinacione contentis renunciantes omnibus cauillacionibus seu viis juris, siquas haberemus conswetudinis siue facti amplius exigendj seu dictam ordinacionem qualitercunque jmpetendi aut sibi in aliquo derogandj. Jn cuius recognicionis euidenciam sigilla nostra vna cum sigillis discretorum virorum Hærmannj Hundabæk, Mathie Skælgæ, Nicolaj Erland et Detmari Lydinskeyde, ciuium Aboensium, presentibus sunt appensa. Actum et datum Abo anno Dominj mºcccºxl sexto, secunda die pentecostes.
Date: 1346
Language: latina
Document type: Kirkolliset, yleiset, Asiakirjat

Vniuersis presentes litteras inspecturis Nicholaus Ripsa², curatus in Pemera, salutem in Domino sempiternam. Tenore presencium recognosco me bona mea in Æfræbomynne³ situata, intuitu partim persone, partim ecclesie acquisita, mobilia et immobilia, cum pertinenciis vniuersis soluisse et skotasse venerabilj in Christo patri ac domino meo, domino Hemingo, diuina miseracione episcopo⁴ Aboensi, perpetuo possidenda, et postmodum cum eodem permutacionem fecisse in hunc modum, videlicet quod ipse michi predicta bona integraliter reddidit⁵ et skotauit perpetuo per me possidenda [et meos heredes. Ego vero sibi bona mea mobilia et immobilia, Kuffris dicta, cum pertinenciis vniuersis tradidi et scotaui perpetuo possidenda*]⁶. Testes autem huius skotacionis, dicti fasta, sunt hij; videlicet ex parte mea: Herm.annus Rothernundh,⁷ Wddo, Johannes in Læpistadhum,⁸ Paulus ibidem,⁹ Johannes Bukker,¹⁰ Olaus de Tursonpera,¹¹ Olaus in Waltalum,¹² Ollj Pursi,¹³ Haquinus Ripsa,¹⁴ Benedictus Galne et Ragualder.¹⁵ Ex parte vero episcopi super bonis prædictis in Æfrabomynne¹⁶ hii sunt testes, dicti fastar: dominus Iohannes, curatus in Masku,¹⁷ Hinrichinus¹⁸ ibidem, officialis Danielis, Petrvs Riicher,¹⁹ Guduastus,²⁰ Anti aff Sukkis, Ragualdus aff Haganum,²¹ Andris Villmen,²² Laurencius²³ af Nousis, Ragualder aff Tammisari,²⁴ Paual af Kangas, Anti ibidem, Jngi Lemponen²⁵ et Thorchillus Ionisson,²⁶ Jn cuius rei testimonium sigilla venerabilis in Christo²⁷ patris, dominj Hemingi, diuina miseracione episcopi Aboensis, predicti dominj Johannis, curati in Masku, Hinrichini²⁸ ibidem, dominj Benedicti, curati in Væsilax,²⁹ Nicholai Finland vna cum meo³⁰ proprio presentibus sunt appensa. Datum anno Dominj mºcccºxlº sexto³¹, jn crastino sancti Iohannis baptiste, quando et skotacio bonorum predictorum in Æfrabomynne³² facta³³ fuit; skotacio vero bonorum in Koworiss³⁴ anno Dominj mºcccºxlº quinto,³⁵ tercia³⁶ die penthecostes, apud ecclesiam Wirmo.
Date: 1346
Issuing place: Stockholm
Country: Ruotsi
Language: latina
Document type: Kuninkaalliset, Asiakirjat

Magnus, Dei gracia rex Swecie, Noruegie et Scanie, omnibus presens scriptum cernentibus salutem in Domino sempiternam. Benificam¹ diuine largitatis graciam, qua nos Deus, licet procdulor(!) minus dignos, ad regie dignitatis honorem et fastigium sublimauit, recognoscentes semper circa [nos] misericorditer exhibitam, vt tenemur ea, que ad sui sancti numinis² cultum et domus sue decorem, merito extollendum, a suis pie fidelibus ordinantur et fiunt, grato et leto semper mentis affectu amplectimur, regiisque³ fauoribus prosequimur et fouemus. Jgitur tenore presencium constare volumus vniuersis, tam presentibus quam futuris, quod nos bona, dicta Keris, jn parrochia Nummis, dyocesis Aboensis, per venerabilem patrem, dominum Hemmingum, diuina miseracione episcopum jbidem, juste et legaliter acquisita et ad vsus honoremque ecclesie sue Aboensis predicte pia consideracione collata, cum eorum bonorum adiacenciis vniuersis, nullis penitus exceptis, quocunque nomine censeantur, familiisque et personis jn eisdem bonis commorantibus, sub nostram proteccionem recipimus in tutele graciam⁴ (graciam) specialem; dantes, concedentes et tenore presencium declarantes bona predicta cum familiis et personis jn eisdem exsistentibus ab omnibus exhibicionibus, jmposicionibus⁵ et aliis solucionibus quibuscunque, ordinariis aut extraordinariis, juri nostro regio debitis, eciam si generale subsidium de toto regno requiri aut expedicionem nostram generaliter euocari contingat, libera penitus et exempta, quam excepcionem et libertatem in [e]terno semper vigore et robore perseuerare⁶ volumus et durare⁷; prohibentes sub optentu gracie nostre firmiter et districte, ne quis, cuiuscunque condicionis, status aut eminencie exsistat, bona antedicta seu personas uel familias jn eisdem exsistentes coutra hanc nostre libertatis graciam jmpedire uel impetere quomodolibet audeat uel presumat, prout Dei omnipotentis jndignacionem et grauem vlcionis nostre rigorem voluerit euitare. Datum Stocholmis⁸, sub sigillo nostro, anno Dominj mºcccºxl sexto, crastino beate Marie Magdalene, jn presencia nostra.
Date: 1346
Language: latina
Document type: Inskriptiot ja esineet

ANNO . DOMINI . M°CCC°XL°VI° . HVNC . CALICEM . FECIT FIERI LAVRENCIUS . ARNBERNI . CANONICVS . ABOENSIS . ECCLESIE . SVE . SALTWIK .
Date: 1347
Issuing place: Avignon
Country: Ranska
Language: latina
Document type: Paavi ja kuuria, Asiakirjat

Supplicant sanctitati vestre humiles vestri filij, tam pauperes presbiteri quam clerici infrascripti de remotissimis partibus mundi, scilicet de regno Swecie, nulla beneficia ecclesiastica assecuti, quatenus eis specialem graciam facientes de aliquibus beneficijs ecclesiasticis, cum cura uel sine cura vacantibus uel vacaturis, eisdem dignemini misericorditer prouidere cum acceptatione, reseruatione, inhibitione, decreto et clausula anteferri et cum omnibus alijs non obstantibus et clausulis oportunis et executoribus vt in forma. – – – – – – – – – – – – – – – – – – – – – – – Item supplicat e. s. v. Johannes Henekini, presbiter Strenginensis diocesis, [quatenus sibi specialem graciam facientes de aliquo beneficio ecclesiastico, cum cura uel sine cura spectante] ad collationem, [prouisionem seu quamuis aliam dispositionem] episcopi Aboensis, [si quod in ciuitate uel diocesi Aboensi vacat ad presens uel quam primum vacauerit, eidem de benignitate sedis apostolice dignemini miserabiliter prouidere cum acceptatione, inhibitione, reseruacione, decreto et clausula anteferri et cum omnibus aliis non obstantibus et clausulis oportunis et executoribus deputatis vt in forma].* – – – – – – – – – – – – – – – – – – – – – – – Fiat pro omnibus decem vsque etc:a. R. Et quod transeant sine alia lectione. – Fiat R. Datum Auinione iiij idus februarii anno quinto.
Date: 1347
Issuing place: Örebro
Country: Ruotsi
Language: latina
Document type: Kirkolliset, yleiset, Asiakirjat

Jn nomine Dominj amen. Cum protestacio ex certis et racionabilibus causis interiecta tueri solet protestantem et conseruat ius eidem, jdcirco nos Laurencius de Valendatwnum, Vpsalensis, Tyrgillus de Hwsawist, Lyncopensis, Petrvs de Flodhom,² Strengenensis, Laurencius Bobierg,³ Arosiensis, et Væmundus,⁴ Vexionensis et Lyncopensis, ecclesiarum canonicj, coram vobis nobilibus viris, domino Vlphone Abiørnasson,⁵ milite et legifero in Thyheradh, Algoto Bendiksson,⁶ Vesgocie, et Torgero, Vermelandie legiferis, ad corrigendum, reformandum et ad vnam concordanciam et conuenienciam leges singulorum legiferatuum regni Suecie redigendum per magnificum principem, dominum Magnum, Suecie, Noruegie et Scanie regem nostrum. Ørabro destinatis,⁷ sub anno Dominj millesimo trecentesimo quadragesimo septimo,⁸ octauo die mensis Marcii, hoc est feria 5:a⁹ ante dominicam Letare proxima, in curia predictj dominj nostri regis Ørabro personaliter, principaliter [constituti], omnes et singuli et quibus¹⁰ (ͻ: quilibet) nostrum in solidum dicimus et protestamur et, quantum in nobis est, expresse contradicimus in hiis scriptis, sicut eciam vicesima prima die mensis Februarii anno et loco supradictis in vestra presencia contradiximus et protestati fuimus viua voce, quod¹¹ [propter] vestram correccionem, addicionem, diminucionem seu quamcunque¹² aliam in legum vestrarum concordanciam ordinacionem iuri canonico nostro scripto, statutis nostris synodalibus et prouincialibus, necnon priuilegiis papalibus, regalibus¹³ aut aliis quibuscunque, ad tuiciones et libertates clero et ecclesiis regni Suecie concessis et¹⁴ indultis, ac consuetudinibus antiquis, in fauorem ecclesie introductis et hactenus legaliter et canonice obseruatis, in nullo tacite uel expresse possit aut debeat derogari, sed difficultates et dubia in dictarum legum vestrarum tractatu emergencia, quorum declaracio excedit vires nostras, prelatorum nostrorum dominorum episcoporum iudicio et examine (ͻ: -ni) sine addicione uel diminucione quacunque reseruauimus (ͻ: -uamus). Acta fuit et perlecta hec protestacio in presencia nobilium et aliorum quam plurium discretorum ad presentis negocii expedicionem destinatorum, prout superius est expressum, anno, die et loco supradictis. Jn huius ergo nostre protestacionis euidenciam firmiorem sigilla discretorum virorum dominorum Haquini de Glanshamar, Petri [de Askir]* et Iohannis de Kiill, scolastici de Ørabro, presentibus sunt appensa.
Date: 1347
Language: latina
Document type: Paikallishallinto, Asiakirjat

Omnibus presens scriptum cernentibus Jachobus Andrisson, legifer parcium orientalium iuris finnonici, in Domino salutem. Tenore presencium euidenter rocognosco, me secundum legum nostrarum statum verum proloqutorem, dictum forskiælaman, super bonis seu prediis, que Nicholaus Ingeualdzson, a se suisque heredibus alienans, tradidit et assignauit jure perpetuo possidenda jn generali placito, habito in curia conuiuii sancte Gertrudis [in] Vlfsby, presentibus parochianis, curato et ciuitatensibus ibidem, manifeste permansisse prout in littera priori super bonis prescriptis testes skotacionis, dicti fastæ, conscripti habentur nominatim, vbi et ego presencialiter pro vno vidhærwaroman conscriptus sum et non pro proloqutore veraciter, vt deceret, scriptum. Jn huius recognicionis euidens testimonium meo sub sigillo. Anno Domini m°ccc°xl septimo, dominica Letare.
Date: 1347
Issuing place: Avignon
Country: Ranska
Language: latina
Document type: Paavi ja kuuria, Asiakirjat

Significant sanctitati vestre pauperes presbiteri et clerici de regno Swecie, nulla beneficia ecclesiastica assecuti, suas innumeras et infinitas miserias, paupertates, pericula et defectus, quorum omnium in veniendo Auinionem tam corpore quam rerum possessione teste veritate et experientia participes fieri dinoscuntur. Quare humiliter supplicant sanctitati vestre lacrimosis vocibus et precibus deuotis, quatinus dignetur sanctitas vestra ipsorum statui tam flebili et omni solatio destituto per solitum benignitatis affectum ob reuerentiam passionis crucifixi misericorditer compati et gratiam sanctissime sedis apostolice impertiri. – – – – – – – – – – – – – – – – – – – – – – – Jtem supplicat Petrus Geruati, clericus Strengenensis diocesis, [quatinus sibi specialem gratiam facientes de aliquo beneficio ecclesiastico cum cura uel sine cura, spectante] ad collationem, [prouisionem seu quamuis aliam dispositionem] episcopi Aboensis, [si quod in ciuitate uel diocesi Aboensi vacat ad presens vel quam primum vacauerit, eidem de benignitate sedis apostolice dignemini misericorditer prouidere cum acceptione, inhibitione, reseruatione, decreto et clausula anteferri et cum omnibus aliis non obstantibus] cum clausulis [oportunis et executione deputatis vt in forma]. – – – – – – – – – – – – – – – – – – – – – – – Fiat pro istis decem in forma. R – Et quod transeat sine alia lectione. – Fiat. R. – Datum Auinione iiij nonas aprilis anno quinto.